CELEX: 32014R0501
Language: da
Date: 2014-03-11 00:00:00
Title: Kommissionens delegerede forordning (EU) nr. 501/2014 af 11. marts 2014 om supplerende regler til Europa-Parlamentets og Rådets forordning (EU) nr. 1308/2013 om ændring af Kommissionens forordning (EF) nr. 826/2008 for så vidt angår visse krav til landbrugsprodukter, der er omfattet af støtte til privat oplagring

16.5.2014   
            
            
               DA
            
            
               Den Europæiske Unions Tidende
            
            
               L 145/14
            
         KOMMISSIONENS DELEGEREDE FORORDNING (EU) Nr. 501/2014
   af 11. marts 2014
   om supplerende regler til Europa-Parlamentets og Rådets forordning (EU) nr. 1308/2013 om ændring af Kommissionens forordning (EF) nr. 826/2008 for så vidt angår visse krav til landbrugsprodukter, der er omfattet af støtte til privat oplagring
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/01 og (EF) nr. 1234/2007 (1), særlig artikel 19, stk. 1 og stk. 4, litra a), og
   ud fra følgende betragtninger:
   
               (1)
            
            
               Kommissionens forordning (EF) nr. 826/2008 (2) fastsætter almindelige bestemmelser om ydelse af støtte til privat oplagring for visse landbrugsprodukter. De produkter, som er berettiget til støtte til privat oplagring, var omhandlet i artikel 28 og 31 i Rådets forordning (EF) nr. 1234/2007 (3).
            
         
               (2)
            
            
               Ved forordning (EU) nr. 1308/2013 ophæves og erstattes forordning (EF) nr. 1234/2007 fra den 1. januar 2014. Del II, afsnit I, kapitel I, afdeling 3, i forordning (EU) nr. 1308/2013 indeholder bestemmelser om støtte til privat oplagring.
            
         
               (3)
            
            
               I artikel 17 i forordning (EU) nr. 1308/2013 er opført de produkter, der er berettiget til støtte til privat oplagring. I forhold til de produkter, der er opført i artikel 28 og 31 i forordning (EF) nr. 1234/2007, medtages i artikel 17 i forordning (EU) nr. 1308/2013 yderligere tre produkter, nærmere bestemt hørfibre, ost med en beskyttet oprindelsesbetegnelse (BOB) eller en beskyttet geografisk betegnelse (BGB) samt skummetmælkspulver fremstillet af komælk.
            
         
               (4)
            
            
               I henhold til artikel 17 i forordning (EU) nr. 1308/2013 kan støtte til privat oplagring ydes, hvis de pågældende produkter opfylder betingelserne i del II, afsnit I, kapitel I, afdeling 3, i nævnte forordning og de yderligere krav med hensyn til kvalitet og produktegenskaber, som skal vedtages af Kommissionen.
            
         
               (5)
            
            
               Støttebetingelserne for smør i artikel 17, litra e), i forordning (EU) nr. 1308/2013 er ændret i forhold til bestemmelserne i forordning (EF) nr. 1234/2007.
            
         
               (6)
            
            
               Bestemmelser om kvalitet og produktegenskaber og støttekriterier findes allerede i forordning (EF) nr. 826/2008 for produkter, der er berettiget til støtte til privat oplagring i henhold til artikel 28 og 31 i forordning (EF) nr. 1234/2007.
            
         
               (7)
            
            
               Der bør vedtages kvalitetskrav og støttekriterier med hensyn til mængder hørfibre, skummetmælkspulver og ost med en BOB- eller BGB-betegnelse med henblik på at tilpasse disse til de kvalitetskrav og støttekriterier, der gælder for smør, og indføje dem i forordning (EF) nr. 826/2008.
            
         
               (8)
            
            
               I artikel 18 i forordning (EU) nr. 1308/2013 fastsættes de kriterier, der bør lægges til grund for Kommissionens beslutning om at tildele støtte til privat oplagring. Disse kriterier omfatter de noterede gennemsnitlige markedspriser i Unionen, referencetærskler og produktionsomkostninger for de pågældende produkter samt behovet for at reagere rettidigt på en særlig vanskelig markedssituation eller økonomisk udvikling, der har betydelige negative følger for margener i sektoren.
            
         
               (9)
            
            
               I henhold til artikel 3 og 5 i forordning (EF) nr. 826/2008 kan beslutningen om at yde støtte til privat oplagring af hvidt sukker og oksekød træffes på grundlag af de noterede gennemsnitlige priser i Unionen. Disse artikler er baseret på forordning (EF) nr. 1234/2007, som nu er blevet ophævet ved og erstattet af forordning (EU) nr. 1308/2013. Artikel 3 og 5 i forordning (EF) nr. 826/2008 bør derfor udgå.
            
         
               (10)
            
            
               Den mængde, der oplagres i den kontraktlige oplagringsperiode, bør være lig med den kontraktlige mængde. Med henblik på artikel 15, 18 og 34 i forordning (EF) nr. 826/2008 indrømmes der en vis tolerance med hensyn til den oplagrede mængde for visse produkter, der er omfattet af støtte til privat oplagring. Som følge af produkternes egenskaber bør en sådan tolerance også fastsættes for skummetmælkspulver i storsække og for lange hørfibre.
            
         
               (11)
            
            
               Hvad angår de kvalitetsegenskaber, der skal fastsættes for hørfibre, betragtes lange hørfibre som højkvalitetsprodukter, der bør være berettiget til støtte til privat oplagring.
            
         
               (12)
            
            
               Eftersom det ikke længere er et krav, at smørproduktionen skal foregå på en godkendt virksomhed, finder bestemmelserne om kontrol af, om det særlige oprindelseskrav er overholdt ved oplagring i en anden medlemsstat end den, hvor smørproduktionen finder sted, jf. bilag II til forordning (EF) nr. 826/2008, ikke længere anvendelse. Der bør fastlægges nye forenklede regler for dokumentation for, at det oplagrede smør opfylder kravene i artikel 9 og artikel 17, litra e), i forordning (EU) nr. 1308/2013. De samme regler bør også finde anvendelse på skummetmælkspulver.
            
         
               (13)
            
            
               Forordning (EF) nr. 826/2008 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 826/2008 foretages følgende ændringer:
   
               1)
            
            
               Artikel 2, stk. 2, affattes således:
               »2.   Smør og skummetmælkspulver skal opfylde de supplerende krav, der er fastsat i bilag II til nærværende forordning«.
            
         
               2)
            
            
               Artikel 3 og 5 udgår.
            
         
               3)
            
            
               Artikel 7, stk. 3, affattes således:
               »3.   Bud og ansøgninger om støtte til privat oplagring af smør, skummetmælkspulver og ost skal vedrøre produkter, der er fuldstændigt indlagret, medmindre andet er fastsat i forordningen om indledningen af licitationsproceduren eller i forordningen om forudfastsættelsen af støtten.«
            
         
               4)
            
            
               Artikel 15, stk. 1, litra b), affattes således:
               
                           »b)
                        
                        
                           at kontrahenten, jf. artikel 19 i nærværende forordning, på egen risiko indlagrer og oplagrer mindst 99 % af den kontraktlige mængde, dog 90 % for kødprodukter, 98 % for olivenolie, 95 % for ost, 97 % for skummetmælkspulver i storsække og 97 % for lange hørfibre, i den kontraktlige oplagringsperiode på de betingelser, som er fastsat i artikel 22, stk. 1, litra a), i denne forordning.«
                        
                     
         
               5)
            
            
               Artikel 18, stk. 1, litra b), affattes således:
               
                           »b)
                        
                        
                           at kontrahenten, jf. artikel 19 i nærværende forordning, på egen risiko indlagrer og oplagrer mindst 99 % af den kontraktlige mængde, dog 90 % for kødprodukter, 98 % for olivenolie, 95 % for ost, 97 % for skummetmælkspulver i storsække og 97 % for lange hørfibre, i den kontraktlige oplagringsperiode på de betingelser, som er fastsat i artikel 22, stk. 1, litra a), i nærværende forordning.«
                        
                     
         
               6)
            
            
               I artikel 34, stk. 1, tilføjes følgende afsnit:
               »For skummetmælkspulver i storsække udbetales støtten for den faktisk oplagrede mængde, hvis denne udgør mindst 97 % af den kontraktlige mængde.
               For lange hørfibre udbetales støtten for den faktisk oplagrede mængde, hvis denne udgør mindst 97 % af den kontraktlige mængde.«
            
         
               7)
            
            
               Bilag I ændres som angivet i bilag I til nærværende forordning.
            
         
               8)
            
            
               Bilag II erstattes af teksten i bilag II til nærværende forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (EUT L 223 af 21.8.2008, s. 3).
   
      (3)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).
   
      BILAG I
      I bilag I til forordning (EF) nr. 826/2008 foretages følgende ændringer:
      
                  1)
               
               
                  Afsnit II og afsnit III affattes således:
                  »II.   Ost med en BOB/BGB
                  
                  Støtte til privat oplagring ydes kun for ost med en beskyttet oprindelsesbetegnelse (BOB) eller af en beskyttet geografisk betegnelse (BGB), som på den dato, hvor oplagringskontrakten begynder, har den minimumsalder, der er lig med den modningsperiode, der er fastsat for osten i henhold til den varespecifikation, der er omhandlet i artikel 7 i Europa-Parlamentets og Rådets forordning (EU) nr. 1151/2012 (1), eftersom osten vil blive markedsført efter den kontraktlige oplagring forlænget med den modningsperiode, der går ud over denne periode, hvilket bidrager til at øge ostens værdi.
                  Hvis der ikke er fastsat en modningsperiode i den varespecifikation, der er omhandlet i artikel 7 i forordning (EU) nr. 1151/2012, bør osten på den dato, hvor oplagringskontrakten begynder, have en minimumsalder, som er lig med den modningsperiode, der bidrager til at øge ostens værdi.
                  Herudover skal osten opfylde følgende krav:
                  
                              a)
                           
                           
                              hvert parti vejer mindst ét ton
                           
                        
                              b)
                           
                           
                              den er uudsletteligt mærket, eventuelt i kodeform, med en angivelse af den virksomhed, hvor den er fremstillet, og fremstillingsdatoen
                           
                        
                              c)
                           
                           
                              den er mærket med oplagringsdato
                           
                        
                              d)
                           
                           
                              den lagres som hel ost i den medlemsstat, hvor osten fremstilles og hvor den opfylder betingelserne for at bære påskriften beskyttet oprindelsesbetegnelse eller beskyttet geografisk betegnelse i henhold til forordning (EU) nr. 1151/2012, og
                           
                        
                              e)
                           
                           
                              den må ikke tidligere have været omfattet af en oplagringskontrakt.
                           
                        Medlemsstaterne kan se bort fra kravet om, at indlagringsdatoen skal være angivet på osten, hvis den lageransvarlige forpligter sig til at føre et register, hvori oplysningerne i andet afsnit i litra b) indføres på indlagringsdatoen.
                  III.   Smør
                  
                  Støtte til privat oplagring ydes kun for smør:
                  
                              a)
                           
                           
                              der er fremstillet af fløde, der direkte og udelukkende er fremstillet af komælk med et mælkefedtindhold på mindst 80 vægtprocent, et fedtfrit mælketørstofindhold på højst 2 vægtprocent og et vandindhold på højst 16 vægtprocent
                           
                        
                              b)
                           
                           
                              der er fremstillet inden for de sidste 60 dage før ansøgningsdatoen eller datoen for afgivelse af buddet og
                           
                        
                              c)
                           
                           
                              den mængde, som der indgives bud eller ansøgning om, er mindst 10 ton.
                           
                        På smørrets emballage skal der mindst være anført følgende oplysninger, eventuelt i kodeform:
                  
                              a)
                           
                           
                              et nummer, der identificerer virksomheden og produktionsmedlemsstaten
                           
                        
                              b)
                           
                           
                              fremstillingsdato
                           
                        
                              c)
                           
                           
                              indlagringsdato
                           
                        
                              d)
                           
                           
                              varepartiets produktionsnummer
                           
                        
                              e)
                           
                           
                              nettovægt.
                           
                        Medlemsstaterne kan se bort fra kravet om, at indlagringsdatoen skal anføres på emballagen, hvis den lageransvarlige forpligter sig til at føre et register, hvori oplysningerne i andet afsnit, indføres på indlagringsdatoen.
                  
                     (1)  Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).«."
						
               
            
                  2)
               
               
                  Følgende indsættes som afsnit V og VI:
                  »V.   Skummetmælkspulver
                  
                  Støtte til privat oplagring ydes kun for skummetmælkspulver, der er fremstillet af komælk, og som:
                  
                              a)
                           
                           
                              indeholder højst 1,5 % fedtstof og 5 % vand med et proteinindhold i det fedtfrie tørstof på mindst 34 %
                           
                        
                              b)
                           
                           
                              er fremstillet inden for de sidste 60 dage før ansøgningsdatoen eller datoen for afgivelse af buddet
                           
                        
                              c)
                           
                           
                              er lagret i sække med et nettoindhold på 25 kg eller i storsække, som højst vejer 1 500 kg, hvoraf fremgår mindst følgende oplysninger, eventuelt i kodeform:
                              
                                          i)
                                       
                                       
                                          et nummer, der identificerer virksomheden og produktionsmedlemsstaten
                                       
                                    
                                          ii)
                                       
                                       
                                          fremstillingsdato
                                       
                                    
                                          iii)
                                       
                                       
                                          indlagringsdato
                                       
                                    
                                          iv)
                                       
                                       
                                          varepartiets produktionsnummer
                                       
                                    
                                          v)
                                       
                                       
                                          nettovægt, og
                                       
                                    
                        
                              d)
                           
                           
                              den mængde, der indgives bud eller ansøgning om, er mindst 10 ton.
                           
                        Medlemsstaterne kan se bort fra kravet om, at indlagringsdatoen skal anføres på emballagen, hvis den lageransvarlige forpligter sig til at føre et register, hvori oplysningerne i første afsnit indføres på indlagringsdatoen.
                  VI.   Lange hørfibre
                  
                  Støtte til privat oplagring ydes kun for lange hørfibre, der er fremkommet ved en fuldstændig adskillelse af fibrene og stænglens træagtige dele, som efter skætningen udgøres af taver på i gennemsnit mindst 50 cm samlet parallelt i bundter eller lag, og den mængde, der indgives ansøgning eller bud om, er mindst 2 000 kg.
                  Lange hørfibre skal oplagres i baller, på hvilke følgende oplysninger, eventuelt i kodeform, skal være anført:
                  
                              a)
                           
                           
                              et nummer, der identificerer virksomheden og produktionsmedlemsstaten
                           
                        
                              b)
                           
                           
                              indlagringsdato
                           
                        
                              c)
                           
                           
                              nettovægt.«
                           
                        
            
   
      BILAG II
      
         
            »BILAG II
            Smør skal være fremstillet af fløde, der direkte og udelukkende er fremstillet af komælk, der er produceret i Unionen. Skummetmælkspulver skal være fremstillet af komælk, der er produceret i Unionen.
            Overholdelsen af kravet i første afsnit kan underbygges gennem dokumentation for, at smørret eller skummetmælkspulveret er produceret i en virksomhed, som er godkendt i henhold til bilag IV, afsnit III, stk. 1, litra a), b) og c), i Kommissionens forordning (EU) nr. 1272/2009 (1), som er underlagt kontrol med henblik at kontrollere overholdelsen af kravene i første afsnit, eller gennem anden relevant dokumentation for at kravet i første afsnit er overholdt.«
         
      
      
         (1)  Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (EUT L 349 af 29.12.2009, s. 1).